Velkommen til Forum for Idræt Online!
Forfattere: Oliver Vanges, Rasmus Klarskov Storm, Peter Jul Lange
Tidsskrift: forumforidraet (2017-03-14)

OL, politik og sport

- sport, medier og udøvere

ATOMIC

## Velkommen til Forum for Idræt Online!

## OLIVER VANGES, RASMUS K. STORM &amp; PETER JUL LANGE

I indledningen til forrige nummer af Forum for Idræt kunne redaktionen skrive, at en online, open acces version af tidsskriftet var i støbeskeen. Bemærkningen kunne læses som et bekymret: 'lille FIHS - hvad nu?', da beskeden kom i forlængelse af et nedslående afslag på støtte til den normale trykte version af tidsskriftet fra Kulturministeriets Forskningsudvalg.

Krydspres

I

OLIVER VANGES Udviklingskonsulent, Lokale og Anlægsfonden oliver.vanges@parkmail.dk

RASMUS K. STORM Analyse- og forskningsleder, ph.d., Idrættens Analyseinstitut rasmus.storm@idan.dk

PETER JUL LANGE Idræt- og Fritidskonsulent i Greve peter@ifs-greve.dk

Ikke desto mindre vil den opmærksomme læser have bemærket, at online-versionen nu er en realitet! Udover indeværende lancering af nye artikler er hele foreningens bagkatalog af publikationer (fraregnet de seneste numre som er underlagt karenstid) samtidig blevet tilgængelig til download via den nye platform, der ligger på Det Kongelige Biblioteks tidsskriftservere.

Dermed er det ikke bare lykkedes at videreføre tidsskriftet, en substantiel historisk  samling  af  artikler  inden  for  den  humanistisk  samfundsvidenskabelige idrætsforskning er samtidig sikret, da arkivering og adgang til tidsskriftet nu - og fremover - vedligeholdes af Det Kongelige Bibliotek. Dette ser foreningens redaktion og bestyrelse som en betydelig styrkelse af tilgængeligheden af foreningens publikationer.

Det skal ikke være nogen hemmelighed, at redaktionen har en hvis veneration for de trykte publikationer, og at disse, måske i højere grad end den elektroniske version, understøtter fordybelse i hele fagfeltets bredde. Men tilgængeligheden via databasen og søgbarheden i de elektroniske artikler styrker alle foreningens publikationer og bringer i langt højere grad de tidlige numre i spil til (historisk) granskning og søgning efter referencer.

## NYT BREDERE EMNEOMRÅDE OG FLERE ARTIKELTYPER

Den nye form er ikke uden betydning for foreningens drift og virke. Driften har frem til nu været baseret på de enkelte medlemmers interesse i de trykte publikationer, og produktionen af disse har lagt beslag på alle foreningens midler. Med den åbne og gratis adgang til foreningens publikationer forventer foreningen, at det kan være vanskeligt at rekruttere nye enkeltmedlemmer. I stedet har vi valgt at udvide mulighederne for at publicere materiale således, at det nu er muligt at indlevere såvel videnskabelige artikler som faglige artikler, kronikker og essays inden for fem hovedområder: 1) Idrætshistorie, 2) Pædagogik og Psykologi, 3) Management og Økonomi, 4) Sociologi &amp; Krop og Kultur samt 5) Idrætspolitik.

På denne måde er det ambitionen, at muligheden for fortsat at få sin artikel vurderet efter de videnskabelige forskrifter i et double-blinded peer review bevares, men at feltet derudover åbnes for engagerede, talentfulde forskere, undervisere og studerende, der vil prøve kræfter med den publicerende praksis i dialog med foreningens fagredaktører. Forum for Idræt er registreret på Den bibliometriske forskningsindikator (BFI) som kategori 1-tidsskrift. Artikler, der accepteres i tidsskriftets videnskabelige kategori optjener dermed BFI-point.

Redaktionen har store forventninger til, at denne mulighed kan give de kommende årgange af studerende inden for feltet blod på tanden (og fornøden selvtillid) til at udforske og fortsætte denne vigtige praksis. Samtidig vil publikationen beholde  sit  potentiale  som  publikationskanal  for  etablerede  forskere.  På  denne måde mener redaktionen, at foreningen bevarer og styrker sin berettigelse som dansksproget publikationskanal i et felt, der mere end nogensinde synes at have behov for en sådan.

Redaktion og bestyrelse har en forhåbning om, at uddannelsesinstitutionerne vil benytte sig af de nye muligheder til at forfølge deres (nye) forskningsforpligtigelser og dermed gøre Forum for idræt til en dynamisk platform for publicering og formidling af historisk, samfundsmæssig og pædagogisk idrætsforskning.

Ligeledes håber bestyrelsen, at publikationsmulighederne vil blive set som et værdifuldt aktiv af institutioner, der arbejder med forskning og undervisning inden for tidsskriftets emneområder således, at foreningens beskedne økonomi i højere grad kan baseres på de publicerende institutioners medlemskaber end enkeltmedlemmernes bidrag.

## DE FØRSTE ONLINE-ARTIKLER

I opstartslanceringen af de første godkendte online-artikler fortsætter vi successen fra 2015-nummeret og publicerer bidrag i et åbent call, der også denne gang synes at have givet fornøden tematisk plads til de mange skribenter, der har vist interesse for at publicere.

Frem over vil godkendte artikler blive publiceret løbende - i den rækkefølge de godkendes - og modtagere af foreningens nyhedsbrev vil modtage en appetitvækker på nye bidrag. Dette vil samtidig forkorte ventetiden for bidragyderne og forhåbentlig understøtte en levende og løbende debat på foreningens hjemmeside.

De første artikler har dog primært fokus på idræt og læring, og det åbne tema har helt konkret resulteret i en række faglige artikler og essays om emnet.

Martin Elmbæk Knudsen stiller skarpt på adaptationens komponenter og arbejdshukommelsens  betydning  for  indlæring.  Han  tager  fat  på  læringsmidler  i idrætsundervisningen, herunder betydningen af deres materielle beskaffenhed for indlæringen.

Sørensen, Hauge og Wienecke har set på basket-linjen på det multidisciplinære elitegymnasium Stenhus i Holbæk. Her diskuteres både den uddannelsesfaglige og (især) den træningsmæssige effekt af opholdet på gymnasiet.

Jacob Wienecke har sat sig for at belyse arbejdshukommelsens indvirkning på motorisk indlæring og identificerer hermed nogle potentielle genveje til kvantespring på 'forbedringsstigen'.

Cathrine Illeborgs essay diskuterer herefter nødvendigheden af - og de strukturelle vanskeligheder ved - at implementere progressionsplaner i idrætsundervisningen på de gymnasiale uddannelser. Vi får et levende indblik i en ambitiøs men udfordret hverdag i et idrætsfagligt team.

Endelig ønsker Astrid Hadberg og Line Munk Nielsen at bidrage til en større viden om pigers oplevede barrierer i forbindelse med idrætsundervisningen, og derigennem at mindske disse.

Forum for Idræt, Historie og Samfunds bestyrelse og redaktionen for tidsskriftet finder, at disse artikler tilsammen tegner lovende for nogle af de områder, der med denne nye form har fundet vej til tidsskriftets fokusområder.

Vi ønsker alle interesserede god læselyst med håb om en løbende, dynamisk debat om idrættens vigtige samfundsmæssige temaer og betydning.